Document ID: /roh_data/filtered/fineweb-2-filterrobots_roh.jsonl.gz/72037

Menduri Kasper nov schef dal maraton da skis engiadinais
- Mesemna, 30.12.2015, 15:00
La suprastanza nova dal maraton da skis engiadinais ha elegì Menduri Kasper a la testa dal maraton. Il 48avel maraton da skis dals 13 da mars 2016 vegn anc organisà da la veglia suprastanza cun Ivo Damaso sco timun.
Il nov schef dal Maraton da skis engiadinais sa preschenta
3:41 min, Actualitad video dals 31.12.2015
Sco la nova suprastanza da l’occurrenza communitgescha ha Kasper sias ragischs en l'Engiadina. El ha fatg ina scolaziun en las spartas management da sport ed event e haja premissas optimalas per organisar en l'avegnir il maraton da skis engiadinais, scriva la suprastanza nova ch'è enconuschenta dapi l'entschatta december.
Il 48avel maraton che ha lieu ils 13 da mars 2016, vegn anc organisà da la suprastanza actuala che sa retira alura en globo.
« Jau na sun anc mai sa participà al maraton da skis engiadinais. »
Menduri Kasper
Futur schef dal maraton da skis engiadinais
RR novitads 15:00